Den brand, der tidligt i morges opstod i en etageejendom på Plantagevej i Frederikshavn, er nu blusset op igen. Brandvæsnet blev kaldt ud til branden lidt over fire i nat, og der har siden været arbejdet på at få branden slukket. Men netop som man troede, at alt var under kontrol, er branden taget til i styrke. - Det er vinden, der har fået det til at blusse op igen, men der er heldigvis bare nogle rester fra i går, siger vagtchef ved Nordjyllands Politi, Michael Elkjær. To personer måtte køres til videre undersøgelser i forbindelse med nattens brand, mens ti personer skal genhuses. Politiet undersøger i øjeblikket, om branden fra i nat kan være påsat, men der er ikke noget, der tyder på, at der ligger nogen kriminel handling bag middagens udvikling.

Referat:
Stærk vind besværliggør slukningsarbejdet, og ilden har nu taget til.